Bașcana din Găgăuzia a mers iar la Moscova, unde a semnat un acord cu Rusia: „A salvat din nou poporul nostru!”
Guvernatoarea Găgăuziei, Evghenia Guțul, și președintele Adunării Populare a Găgăuziei, Dmitri Konstantinov, anunță că au semnat marți, la Moscova, un acord privind utilizarea cardurilor rusești „Mir” în Găgăuzia. Guvernatoarea autonomiei susține că acordul îi va permite Găgăuziei să depășească „blocajul economic impus de Chișinău” și să aducă fonduri în Găgăuzia pentru finanțarea proiectelor sociale, de infrastructură și economice, transmite News.ro.